भारत के सर्वश्रेष्ठ तेज़ गेंदबाज़ों में शुमार ज़हीर खान के 2015 में अंतराष्ट्रीय क्रिकेट से संन्यास लेने के बाद से टीम के गेंदबाज़ी आक्रमण को गहरा झटका लगा था। हालांकि बाएँ हाथ के दूसरे तेज़ गेंदबाज़ आशीष नेहरा उपलब्ध थे, लेकिन वह लगातार चोटिल होने की वजह से टीम से अंदर-बाहर होते रहते थे। इस बीच, टीम प्रबंधन ने जयदेव उनादकट जैसे गेंदबाज़ को आज़माया लेकिन वे उम्मीदों पर खरे नहीं उतर पाए। ऐसे में टीम इंडिया की बाएं हाथ के एक बेहतरीन तेज़ गेंदबाज़ की तलाश खत्म हुई राजस्थान के 20 वर्षीय खिलाड़ी खलील अहमद पर आकर।